സോവിയറ്റ് യൂണിയന് മുന്നില് മുട്ടുമടക്കാത്ത ഞങ്ങളെങ്ങനെ താലിബാനോട് തോല്ക്കും പഞ്ച്ഷീര് താഴ്വര പിടിച്ചെടുത്തെന്ന താലിബാന് പ്രഖ്യാപനം തള്ളി സഖ്യസേന അഹമ്മദ് മസൂദിനൊപ്പം യുദ്ധം നയിച്ച് അമറുള്ള സാലെയും ലോകത്തിന് ആവേശം പകരുന്ന സന്ദേശം ഇങ്ങനെ കാബൂള്: അഫ്ഗാനിസ്ഥാനിലെ പഞ്ച്ഷീര് താഴ്വര പിടിച്ചെടുത്തെന്ന താലിബാന് പ്രഖ്യാപനം തള്ളി സഖ്യസേന. പഞ്ച്ഷിര് കൈവശപ്പെടുത്തിയെന്ന താലിബാന് അവകാശവാദം തെറ്റാണ്. പോരാട്ടം തുടരാന് താഴ്വരയിലെ എല്ലാ തന്ത്രപ്രധാന സ്ഥാനങ്ങളിലും എന്ആര്എഫ് സേനയുണ്ട്. താലിബാനും അവരുടെ പങ്കാളികള്ക്കുമെതിരായ പോരാട്ടം നീതിയും സ്വാതന്ത്ര്യവും നിലനില്ക്കുന്നതുവരെ തുടരുമെന്ന് ഞങ്ങള് അഫ്ഗാനിസ്ഥാനിലെ ജനങ്ങള്ക്ക് ഉറപ്പ് നല്കുന്നു. നാഷണല് റെസിസ്റ്റന്സ് ഫ്രണ്ട് എന്ആര്എഫ് ട്വീറ്റില് പറഞ്ഞു. മാധ്യമങ്ങള്ക്ക് അയച്ച ഓഡിയോ സന്ദേശത്തില് നാഷണല് റെസിസ്റ്റന്സ് ഫ്രണ്ട് കമാന്ഡര് അഹ്മദ് മസൂദ് പറഞ്ഞു: നിങ്ങള് എവിടെയായിരുന്നാലും അകത്തോ പുറത്തോ, നമ്മുടെ രാജ്യത്തിന്റെ അന്തസ്സിനും സ്വാതന്ത്ര്യത്തിനും അഭിവൃദ്ധിക്കും വേണ്ടി ദേശീയ പ്രക്ഷോഭം ആരംഭിക്കാന് ഞാന് നിങ്ങളോട് ആവശ്യപ്പെടുന്നു. അഹമ്മദ് മസൂദിന്റെ നേതൃത്വത്തിലുള്ള നാഷണല് റെസിസ്റ്റന്സ് ഫ്രണ്ടിന് പഞ്ച്ഷിര് നഷ്ടമായെന്ന് താലിബാന് വക്താവ് സബിഹുല്ല മുജാഹിദ് അവകാശപ്പെടുന്നു. താലിബാന് എന്ആര്എഫിനെ തോല്പ്പിച്ചുവെന്നും പഞ്ച്ഷീര് താഴ്വരയില് പൂര്ണ നിയന്ത്രണമുണ്ടെന്നുമായിരുന്നു സബിഹുല്ല മുജാഹിദ് അവകാശപ്പെട്ടത്. പഞ്ച്ഷീര് ഉദ്യോഗസ്ഥരുടെ ഓഫീസിന് പുറത്ത് താലിബാന് ഗണ്മാന്മാരുടെ ഫോട്ടോകള് സോഷ്യല് മീഡിയയില് പ്രചരിക്കുന്നുണ്ട്. എന്നാല്, സോവിയറ്റ് യൂണിയനോട് പോലും കീഴടങ്ങാത്ത തങ്ങളെങ്ങനെ രണ്ടാം താലിബാനോട് തോല്ക്കുമെന്ന ചോദ്യമുയര്ത്തിയാണ് വടക്കന് സഖ്യം പോരാടുന്നത്. അഹമ്മദ് മസൂദും അമറുള്ള സാലെയും നേതൃത്വം നല്കുന്ന പോരാളികളാണ് പഞ്ചശീര് താഴ്വരയില് താലിബാനെ നേരിടുന്നത്. അഫ്ഗാന് മുജാഹിദ്ദീന് കമാന്ഡര് അഹ്മദ് ഷാ മസൂദിന്റെ മകനാണ് അഹ്മദ് മസൂദ്. സോവിയറ്റ് യൂണിയനും താലിബാനും എതിരേ പഞ്ച്ശീര് മേഖലയില് നിന്നുള്ള പ്രതിരോധ ഗ്രൂപ്പുകളെ വിജയകരമായി നയിച്ചതില് പ്രശസ്തനാണ് അഹ്മദ് ഷാ മസൂദ്. 1996 മുതല് 2001 വരെ നീണ്ട അഫ്ഗാനിസ്ഥാനിലെ താലിബാന് ഭരണത്തിന്റെപ്രധാന എതിരാളിയായിരുന്നു അഹ്മദ് ഷാ മസൂദ്. 2001 സെപ്റ്റംബറില്, തന്റെ 48ാം വയസ്സില്, കൊല്ലപ്പെടുന്നതുവരെ അഹ്മദ് ഷാ മസൂദ് സേനയെ നയിച്ചു. അമേരിക്ക തങ്ങളുടെ സൈന്യത്തെ അഫ്ഗാനില് നിന്ന് പിന്വലിക്കാനുള്ള തീരുമാനമെടുത്തതിന് പിന്നാലെ താലിബാനെ വെല്ലുവിളിച്ച് തന്റെ പിതാവ് ബാക്കിവെച്ചുപോയ ജോലി താന് തുടരുമെന്ന് അഹ്മദ് മസൂദ് പ്രതിജ്ഞയെടുക്കുന്നതോടുകൂടിയാണ് പഞ്ച്ശീര് വീണ്ടും ചെറുത്തുനില്പിനായി ആയുധമെടുക്കുന്നത്. അഷ്റഫ് ഗനി രാജ്യം വിട്ടതിന് ശേഷം താലിബാന് അംഗീകരിക്കാത്ത അഫ്ഗാനിസ്താന് ഭരണഘടനയുടെ വ്യവസ്ഥകള് ഉദ്ധരിച്ച് അമറുള്ള സാലെ 2021 ഓഗസ്റ്റ് 17 ന് രാജ്യത്തിന്റെ ആക്ടിങ് പ്രസിഡന്റായി സ്വയം പ്രഖ്യാപിച്ചു. കാബൂള് താലിബാന് ഏറ്റെടുത്തപ്പോള് രാജ്യത്തെ 34 പ്രവിശ്യകളില് താലിബാന് നിയന്ത്രണത്തിലല്ലാതെ ഒരേയൊരു പ്രവിശ്യയായ പഞ്ച്ശീറില് അഹമ്മദി മസൂദിന്റെ താലിബാന് വിരുദ്ധ സേനയോടൊപ്പം അണിനിരന്ന് ദേശീയ പ്രതിരോധ സേനയ്ക്ക് രൂപംകൊടുത്ത നേതാവാണ് അമറുള്ള സാലെ. 1972 ഒക്ടോബറില് പഞ്ച്ശീറില് താജിക് കുടുംബത്തില് ജനിച്ച അമറുള്ള സാലെ ചെറുപ്പത്തില് തന്നെ അനാഥനായിരുന്നു. വ്യക്തിപരമായി തന്നെ താലിബാനില് നിന്ന് നഷ്ടങ്ങള് നേരിട്ട വ്യക്തിയാണ് അമറുള്ള സാലെ. റിപ്പോര്ട്ടുകള് പ്രകാരം, 1996ല് സാലെയുടെ സഹോദരിയെ താലിബാന് ഭീകരര് പീഡിപ്പിച്ച് കൊലപ്പെടുത്തിയിരുന്നു. താലിബാനെ കീഴടക്കാന് അദ്ദേഹം തന്റെ നേതാവായ അഹമ്മദ് ഷാ മസൂദിനൊപ്പം വടക്കന് സഖ്യത്തിന്റെ ഭാഗമായും പോരാടിയിട്ടുണ്ട് അമറുള്ള സാലെ. താലിബാനെതിരെ അമേരിക്കന് ചാരസംഘടനയായ സിെഎഎയുടെ ചാരനായും അമറുള്ള പ്രവര്ത്തിച്ചിരുന്നു. 2010ലാണ് ഇവര് രാഷ്ട്രീയത്തിലേക്ക് പ്രവേശിക്കുന്നത്. 2014ല് ആദ്യ ഗനി സര്ക്കാര് അധികാരത്തില് വന്നപ്പോള് മന്ത്രിയായി പ്രവര്ത്തിച്ചിരുന്നു. 2019ല് രണ്ടാം ഗനി സര്ക്കാര് അധികാരത്തില് വന്നപ്പോള് വൈസ് പ്രസിഡന്റ് ആയി ചുമതലയേറ്റു. കാബൂള് താലിബാന് പിടിച്ചടക്കുമെന്നുറപ്പായതിനേത്തുടര്ന്ന് പ്രസിഡന്റ് അഷ്റഫ് ഗനി രണ്ടു പെട്ടി പണവുമായി രാജ്യം വിട്ടപ്പോള് ഒരു ഭീരുവിനെപ്പോലെ തന്റെ ജന്മനാട്ടില് നിന്നും ഓടിയൊളിക്കാന് താന് തയ്യാറല്ലെന്നും മരണം വരെ പോരാടുമെന്നും അമറുള്ള സാലെ പ്രഖ്യാപിച്ചിരുന്നു. നിലവില് പഞ്ച്ശീറിന്റെ ഉരുക്കുകോട്ട ഭേദിച്ച് പാകിസ്താന്റെ സഹായത്തോടെ താലിബാന് ഭീകരര് മുന്നേറുമ്ബോഴും അമറുള്ള സാലെ രഹസ്യ താവളത്തിലിരുന്നുകൊണ്ട് അഹമ്മദ് മസൂദിനൊപ്പം യുദ്ധം നിയന്ത്രിക്കുകയാണെന്നാണ് പുറത്തുവരുന്ന റിപ്പോര്ട്ടുകള് പറയുന്നത്.